stanford-oval/wikipedia huggingface dataset:
โซโฟนิสบา อังกิสโซลา
ตระกูลอังกิสโซลา

โซโฟนิสบา อังกิสโซลาผู้เกิดที่เมืองเครโมนาในประเทศอิตาลีราว ค.ศ. 1532 เป็นบุตรีคนโตในบรรดาพี่น้องเจ็ดคนที่หกคนเป็นสตรี บิดาของโซโฟนิสบาชื่ออมิลคาเร เป็นสมาชิกของตระกูลขุนนางชั้นรอง ส่วนมารดาบิยังคา พอนโซเนมาจากตระกูลที่มีฐานะดีที่มีเชื้อสายขุนนาง
ตระกูลอังกิสโซลาสี่ชั่วคนมีความสัมพันธ์อย่างแน่นแฟ้นกับประวัติศาสตร์คาร์เธจ และจะตั้งชื่อบุตรหลานตามชื่อฮันนิบาลผู้เป็นขุนพลคาร์เธจผู้มีชื่อเสียง ส่วนชื่อโซโฟนิสบาเป็นชื่อของสตรีคาร์เธจสูงศักดิ์ผู้มีชีวิตอยู่ระหว่างสงครามพิวนิคครั้งที่สอง
อมิลคาเรสนับสนุนให้ความสามารถด้านต่างๆ ของลูกสาวทุกคน พี่น้องสาวสี่คน (เอเลนา, ลูเชีย, ยูโรปา และ อันนา มาเรีย) ต่างก็เป็นจิตรกร แต่โซโฟนิสบาเป็นผู้ที่มีความสามารถเด่นและมีชื่อเสียงกว่าพี่น้องผู้อื่น เอเลนาต่อมาบวชเป็นชีซึ่งทำให้ต้องเลิกเป็นจิตรกร ทั้งยูโรปา และ อันนา มาเรียเลิกเขียนหลังจากสมรส ขณะที่ลูเชีย อังกิสโซลาผู้มีฝีมือดีเสียชีวิตเมื่ออายุได้เพียงราวสามสิบปี น้องสาวมิเนอร์วาเป็นนักเขียนและผู้คงแก่เรียนด้านภาษาละติน น้องชายอัสดรูบาเลศึกษาทางการดนตรีและภาษาละติน
อมิลคาเรสนับสนุนให้บุตรธิดาได้รับการศึกษาที่สมบูรณ์แบบที่รวมทั้งด้านวิจิตรศิลป์ เมื่อโซโฟนิสบาอายุได้สิบสี่ปีบิดาก็ส่งตัวพร้อมกับน้องสาวไปศึกษากับแบร์นาร์ดิโน แคมปิผู้เป็นจิตรกรภาพเหมือนและภาพศาสนาผู้มีฝีมือดีพอสมควรของตระกูลการเขียนแบบลอมบาร์ดผู้มาจากเครโมนาเช่นกัน เมื่อแคมปิย้ายไปยังเมืองอื่น โซโฟนิสบาก็ย้ายไปศึกษากับแบร์นาร์ดิโน กัตตี การฝึกงานการเขียนของโซโฟนิสบากับจิตรกรเป็นการสร้างพื้นฐานสำหรับการยอมรับสตรีเป็นนักเรียนศิลปะต่อมา
โซโฟนิสบาอาจจะศึกษาการเขียนภาพภายใต้กัตตีราวสามปีระหว่าง ค.ศ. 1551 จนถึง ค.ศ. 1553 งานชิ้นสำคัญที่สุดของงานเขียนช่วงแรกคืองานชื่อ “Bernardino Campi Painting Sofonisba Anguissola” (ไทย: แบร์นาร์ดิโน แคมปิเขียนโซโฟนิสบา อังกิสโซลา) ซึ่งเป็นภาพเหมือนซ้อนที่เขียนภาพครูที่กำลังเขียนภาพของโซโฟนิสบาเอง
ในปี ค.ศ. 1554 เมื่ออายุได้ 22 ปีโซโฟนิสบาก็เดินทางไปยังกรุงโรมที่ไปใช้เวลาในการร่างภาพฉากและผู้คนต่างๆ ขณะที่อยู่ที่โรมโซโฟนิสบาก็ได้มีโอกาสพบไมเคิล แอนเจโลด้วยความช่วยเหลือของจิตรกรอีกผู้หนึ่งผู้รู้จักผลงานของโซโฟนิสบา
เมื่อไมเคิล แอนเจโลขอให้เขียนภาพเด็กร้องไห้ โซโฟนิสบาก็เขียนภาพ “เด็กถูกปูกัด” ส่งไปให้ ซึ่งทำให้ไมเคิล แอนเจโลเห็นความสามารถว่าเป็นผู้มีพรสวรรค์[ต้องการอ้างอิง] ต่อมาไมเคิล แอนเจโลก็มอบภาพร่างจากสมุดส่วนตัวให้โซโฟนิสบาวาดโดยใช้ลักษณะการวาดของตนเอง โดยให้คำติชมเมื่อเขียนเสร็จ  โซโฟนิสบาจึงได้รับการศึกษาอย่างไม่เป็นทางการจากไมเคิล แอนเจโลอยู่สองปี
นักประวัติศาสตร์ศิลปะจอร์โจ วาซารีกล่าวสรรเสริญว่าโซโฟนิสบาเป็นจิตรกรผู้มีความสามารถมากผู้หนึ่ง
ดูเพิ่ม

ยุคฟื้นฟูศิลปวิทยา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โซโฟนิสบา อังกิสโซลา
Mansfield University เก็บถาวร 2012-12-09 ที่ เวย์แบ็กแมชชีน
Online gallery featuring 29 works เก็บถาวร 2006-11-07 ที่ เวย์แบ็กแมชชีน
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง 
“ลูเชีย, มิเนอร์วา และ ยูโรปา อังกิสโซลาเล่นหมากรุก”, ค.ศ. 1555
“แบร์นาร์ดิโน แคมปิเขียนโซโฟนิสบา อังกิสโซลา”, ราวปลายคริสต์ทศวรรษ 1550
แซมมวล ป.คันนิ่งแฮม

| 0 | 1 | 2 | 3 |
| --- | --- | --- | --- |
 แซมมวล สมัยเล่นให้กับ ลำพูน วอร์ริเออร์
ข้อมูลส่วนตัว
ชื่อเต็ม:  แซมมวล พอล คันนิ่งแฮม
วันเกิด:   (1989-01-18) 18 มกราคม ค.ศ. 1989 (35 ปี)
สถานที่เกิด:  จังหวัดสกลนคร ประเทศไทย
ส่วนสูง:  1.85 m (6 ft 1 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  พีที ประจวบ
หมายเลข:  89
สโมสรเยาวชน
2003:  Assumption College
สโมสรอาชีพ*
| ปี |  ทีม |  ลงเล่น |  (ประตู) |
| 2004–2005 |  ราชประชา |  37 |  (0) |
| 2006–2008 |  บีอีซี เทโรศาสน |  7 |  (0) |
| 2007–2008 |  → เมืองทองฯ ยูไนเต็ด (ยืม) |  1 |  (0) |
| 2009–2010 |  การไฟฟ้าส่วนภูมิภาค |  24 |  (0) |
| 2010 |  ทีโอที แคท |  14 |  (0) |
| 2010 |  ทีทีเอ็ม-พิจิตร |  16 |  (0) |
| 2011–2012 |  บีอีซี เทโรศาสน |  2 |  (0) |
| 2011 |  → สุพรรณบุรี (ยืม) |  12 |  (0) |
| 2012–2015 |  แอร์ฟอร์ซ เซ็นทรัล |  29 |  (0) |
| 2016 |  ศรีสะเกษ |  8 |  (0) |
| 2017 |  แอร์ฟอร์ซ เซ็นทรัล |  16 |  (0) |
| 2018–2021 |  นครราชสีมา มาสด้า |  66 |  (0) |
| 2021–2022 |  ลำพูน วอร์ริเออร์ |  22 |  (0) |
| 2022 |  หนองบัว พิชญ |  0 |  (0) |
| 2022–2024 |  นครศรีฯ ยูไนเต็ด |  34 |  (0) |
| 2024– |  พีที ประจวบ |  0 |  (0) |
ทีมชาติ‡
|  |  ไทย ยู-19 |  7 |  (0) |
| 2010 |  ไทย ยู-23 |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 พฤศจิกายน 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน 2010
แซมมวล ป.คันนิ่งแฮม (อังกฤษ: Samuel P. Cunningham) ผู้รักษาประตูชาวไทยเชื้อสายอเมริกัน ปัจจุบันเล่นให้กับพีที ประจวบ ในไทยลีก เขาผ่านการเล่นฟุตบอลให้กับสโมสรต่างๆหลายสโมสร เช่น เมืองทอง ยูไนเต็ด ,ราชประชา ,การไฟฟ้าส่วนภูมิภาค ,แอร์ฟอร์ซ เซ็นทรัล เอฟซี, หนองบัว พิชญ และนครศรีฯ ยูไนเต็ด เขาเป็นผู้เล่นฟุตบอลชายทีมชาติไทยชุดอายุไม่เกิน 23 ปี แข่งขันในกีฬาเอเชียนเกมส์ 2010 ที่สาธารณรัฐประชาชนจีน รวมถึงเคยถูกเรียกให้ติดทีมชาติไทยชุดใหญ่ในฐานะตัวสำรองมาแล้ว ในปี 2553
ประวัติ

แซมมวล ป. คันนิ่งแฮม เกิดเมื่อวันที่ 18 มกราคม 2532 ที่อำเภอเมือง จังหวัดสกลนคร มีแม่เป็นชาวไทย และพ่อเป็นชาวแอฟริกันอเมริกัน เริ่มศึกษาในระดับชั้นประถมที่โรงเรียน เซนต์โยเซฟสกลนครจากนั้นจึงศึกษาต่อชั้นมัธยมศึกษาปีที่1 ที่โรงเรียนสกลราชวิทยานุกูลและเริ่มเล่นฟุตบอลในตำแหน่งกองหลังแต่เปลี่ยนมาเป็นผู้รักษาประตูในเวลาต่อมา จากนั้นแซมมวลย้ายมาเรียนในกรุงเทพที่โรงเรียนอัสสัมชัญธนบุรีและติดทีมชาติชุดอายุไม่เกิน17ปี ไปแข่งชิงแชมป์โลกที่ประเทศญี่ปุ่น จากนั้นก็ได้เป็นหนึ่งในทีมนักเรียนไทยชุดแชมป์นักเรียนเอเซียที่อินโดนีเซียพร้อมรางวัลผู้รักษาประตูยอดเยี่ยมประจำทัวนาเมนต์ และได้แชมป์ฟุตบอลนักเรียน รุ่น 18ปี ประเภท ข.กับโรงเรียนอัสสัมชัญธนบุรี
การเล่นฟุตบอลอาชีพ > ราชประชา และ เมืองทองฯ ยูไนเต็ด > ฤดูกาล 2549

แซมมวลเล่นในระดับสโมสรครั้งแรกเมื่อได้เข้าร่วมทีมราชประชาลงแข่งขันฟุตบอลถ้วยพระราชทาน ข.  ครั้งที่ 73 ปี พ.ศ. 2549 โดยเป็นผู้รักษาประตูตัวสำรอง
การเล่นฟุตบอลอาชีพ > ราชประชา และ เมืองทองฯ ยูไนเต็ด > ฤดูกาล 2550

ฤดูกาล 2550 แซมมวลย้ายไปร่วมทีมเมืองทอง-หนองจอก ยูไนเต็ด ในลีกภูมิภาค ดิวิชั่น 2 ภายใต้การคุมทีมของ นพพร เอกศาสตรา ด้วยสัญญายืมตัวจากราชประชา 1ปี โดยฤดูกาลนี้เป็นฤดูกาลแรกที่สโมสรเปลี่ยนมาใช้ชื่อเมืองทอง-หนองจอก ยูไนเต็ด หลังจากใช้ชื่อเดิมคือโรงเรียนหนองจอกพิทยานุสรณ์ ลงแข่งขันในฤดูกาลก่อน แซมมวลได้เล่นเป็นตัวจริงและช่วยให้ทีมคว้าแชมป์และได้สิทธิเลื่อนชั้นขึ้นไปเล่นในไทยลีก ดิวิชัน 1 ในขณะที่สโมสรราชประชาต้นสังกัดที่แท้จริงของเขาสามารถคว้าแชมป์ฟุตบอลถ้วยพระราชทาน ข 2550/51และได้เลื่อนขึ้นมาเล่นลีกภูมิภาค ดิวิชัน 2
การเล่นฟุตบอลอาชีพ > ราชประชา และ เมืองทองฯ ยูไนเต็ด > ฤดูกาล 2551

ฤดูกาล 2551 สโมสรราชประชา เรียกแซมมวล ป. คันนิ่งแฮม กลับมาอยู่ในทีมอีกครั้ง เพื่อลงแข่งขันในลีกภูมิภาค ดิวิชั่น 2 ฤดูกาล 2551 สาย A. และเป็นกำลังสำคัญช่วยให้ทีมรอดพ้นจากการตกชั้นได้เมื่อจบฤดูกาล โดยราชประชาได้อันดับที่ 6 ของสาย และมีคะแนนห่างจากทีมที่ตกชั้นเพียง 1 คะแนน
การเล่นฟุตบอลอาชีพ > การไฟฟ้าส่วนภูมิภาค > ฤดูกาล 2552

ในเดือน มกราคม พ.ศ. 2552 แซมมวลได้ย้ายมาเล่นกับทีมในระดับไทยพรีเมียร์ลีกเป็นครั้งแรก โดยเปิดตัวในฐานะผู้เล่นใหม่ของสโมสรการไฟฟ้าส่วนภูมิภาค ภายใต้การคุมทีมของประพล พงษ์พาณิช ที่ได้แชมป์ในฤดูกาลที่แล้ว และได้สิทธิแข่งขันรายการเอเอฟซี แชมเปียนส์ลีก รอบคัดเลือกในปีนี้  โดยแซมมวลได้รับเสื้อหมายเลข 18 และต้องแย่งตำแหน่งมือหนึ่งในทีมกับ อัมรินทร์ เยาดำ เขาได้รับโอกาสลงสนามให้สโมสรเป็นครั้งแรกในการแข่งขันฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก เดือนกุมภาพันธ์ พ.ศ. 2552 ถึงแม้สโมสรจะได้ที่ 1 ของกลุ่ม B. แต่ก็ตกรอบตัดเชือก จึงไม่ผ่านเข้าไปเล่นในรอบสุดท้าย ส่วนรายการเอเอฟซี แชมเปียนส์ลีกสโมสรตกรอบคัดเลือกอีกเช่นกันด้วยการแพ้สโมสรสิงคโปร์ อาร์มฟอร์ซไป 1-4 จึงต้องลงเล่นในถ้วยลำดับรองลงมาคือเอเอฟซีคัพ รอบแบ่งกลุ่ม
แซมมวลได้ลงสนามในเกมส์ระดับไทยพรีเมียร์ลีกเป็นครั้งแรกเมื่อวันที่ 10 เมษายน พ.ศ. 2552 ในเกมส์ไทยแลนด์พรีเมียร์ลีก 2552 นัดที่ 5 ที่เปิดบ้านแพ้ให้กับสโมสรบางกอกกล๊าส 1-2 ที่สนามกีฬากลางจังหวัดพระนครศรีอยุธยา โดยในช่วงแรกเขาต้องเป็นผู้รักษาประตูตัวสำรองเสียส่วนใหญ่ และได้ลงสนามในเอเอฟซีคัพ 1 นัด ในเกมส์รอบแบ่งกลุ่มนัดที่ 4 ของกลุ่ม H เมื่อวันที่ 21 เมษายน พ.ศ. 2552 ที่บุกไปเสมอสโมสรบินห์ เยือง 1-1 ที่สนามโก เด๋า สเตเดี้ยม เมืองถูเหย่าโมท ประเทศเวียดนาม
ต่อมาเมื่อทีมตกรอบแบ่งกลุ่มเอเอฟซี คัพ จึงมีการเปลี่ยนแปลงผู้ฝึกสอนเป็น ทองสุข สัมปหังสิต ในช่วงเดือน พฤษภาคม แซมมวลจึงได้ลงสนามเป็นตัวจริงมากขึ้น และได้ลงสนามในไทยลีกฤดูกาลนั้นทั้งสิ้น 11 นัด และสโมสรจบฤดูกาลด้วยอันดับ 9
หลังจบฤดูกาล 2552 สโมสรการไฟฟ้าส่วนภูมิภาค ได้ขายหุ้นของสโมสรให้นายเนวิน ชิดชอบ โดยหลังจากนายเนวิน ชิดชอบ เข้ารับตำแหน่งเป็นประธานสโมสรคนใหม่ ก็ให้สโมสรย้ายสนามเหย้าของทีมจากสนามกีฬากลางจังหวัดพระนครศรีอยุธยา ไปใช้สนามเขากระโดง สเตเดี้ยม (ไอ-โมบาย สเตเดี้ยม) และเปลี่ยนชื่อทีมเป็นบุรีรัมย์-พีอีเอ ทำให้แซมมวล ป. คันนิ่งแฮม และ อภิภู สุนทรพนาเวศ ที่ไม่พร้อมไปที่จังหวัดบุรีรัมย์ด้วยเหตุผลส่วนตัว แสดงความประสงค์ขอย้ายทีม ในเดือนพฤศจิกายน พ.ศ. 2552
ส่วนในระดับชาตินั้นจากการที่แซมมวล ป.คันนิ่งแฮม เคยเล่นให้ทีมชาติไทยชุดอายุไม่เกิน 20 ปี มาก่อน และมีประสบการณ์ในการเล่นระดับไทยพรีเมียร์ลีกและทัวร์นาเมนต์ระดับทวีปอย่างเอเอฟซี คัพมาแล้วในฤดูกาลนี้ จึงมีชื่อเป็นผู้เล่นที่มีลุ้นติดทีมชาติไทยชุดอายุไม่เกิน 23 ปี ในการแข่งขันกีฬาซีเกมส์ 2009 ที่กรุงเวียงจันทร์ ประเทศลาว แต่ก็ถูกตัดตัวออกในท้ายที่สุด
การเล่นฟุตบอลอาชีพ > ทีโอที แคท > ฤดูกาล 2553

เดือน มกราคม พ.ศ. 2553 แซมมวลย้ายมาร่วมทีมทีโอที แคท เอฟซี ที่มีณรงค์ สุวรรณโชติ เป็นกุนซือใหญ่ในขณะนั้น โดยแซมมวลได้เสื้อหมายเลข 1 และได้โอกาสลงสนามให้ต้นสังกัดนัดแรกในการแข่งขันฟุตบอลชิงถ้วยพระราชทานควีนส์คัพ ครั้งที่ 34 รอบแรก ของกลุ่มที่ 2 เมื่อวันที่ 7 กุมภาพันธ์ พ.ศ. 2553 ที่สนามระยอง สเตเดี้ยม ซึ่งเป็นการพบกับสโมสรฟุตบอลฮากกา ที่ใช้ผู้เล่นของสโมสรฟุตบอลศรีราชา ลงแข่งขัน โดยจบลงที่ผลเสมอ 0-0 ในทัวร์นาเมนต์ดังกล่าว แซมมวล ลงเล่น เป็นตัวจริงทั้ง 3 นัดแต่ทีมตกรอบแรก
ส่วนในเกมส์ไทยพรีเมียร์ลีก แซมมวลลงสนามในไทยพรีเมียร์ลีก 2553 ให้ทีโอที แคท นัดแรกในวันที่ 27 มีนาคม พ.ศ. 2553 ในเกมส์ที่บุกไปชนะสโมสรทีทีเอ็ม เอฟซี พิจิตร 0-1 ที่สนามกีฬาองค์การบริหารส่วนจังหวัดพิจิตร และสามารถโชว์ฟอร์มจนยึดตำแหน่งมือ 1 ภายในทีมได้ในช่วงต้นฤดูกาล จนไบรอัน ร็อบสัน โค้ชทีมชาติไทยในขณะนั้น ใส่ชื่อเขาอยู่ในทีมชาติชุดอายุไม่เกิน 23 ปี ที่จะแข่งขันเอเชียนเกมส์ 2010 ที่นครกว่างโจว ประเทศจีน ในช่วงปลายปี
ในช่วงเดือน กรกฎาคม แซมมวลเสียตำแหน่งมือ 1 ในทีมให้กับ ฌอง มาร์ค เอ็นกูลู เบเยเม่ ผู้รักษาประตูชาวแคเมอรูน จึงตัดสินใจย้ายทีมในเลกที่ 2
การเล่นฟุตบอลอาชีพ > ทีทีเอ็ม พิจิตร

ในเดือนสิงหาคม ช่วงเลกที่ 2 ของ ฤดูกาล 2553 แซมมวล ย้ายมาร่วมทีม ทีทีเอ็ม เอฟซี พิจิตร และลงสนามเป็นนัดแรกให้ทีทีเอ็มในเกมส์ไทยพรีเมียร์ลีกที่เปิดบ้านแพ้สโมสรชลบุรี เอฟซี 0-2 เมื่อวันที่ 7 สิงหาคม พ.ศ. 2553 ที่สนามกีฬาองค์การบริหารส่วนจังหวัดพิจิตร
แม้แซมมวลจะทำผลงานในสนามได้ดีเมื่อได้รับโอกาส แต่การลงเล่นภายใต้การคุมทีมของโชเซ่ อัลเวส บอร์จีส โค้ชชาวบราซิล แซมมวล ป. คันนิ่งแฮมก็ยังไม่สามารถแย่งตำแหน่งตัวจริงในทีมมาอย่างถาวรได้ โดยเขาต้องสลับกันลงสนามกับทศพร ศรีเรือง นายทวารที่เป็นตัวจริงในเลกแรก และได้ลงสนามในไทยพรีเมียร์ลีกให้สโมสรในเลกที่ 2 ทั้งสิ้น 7 นัด
หลังจากที่สโมสรทีทีเอ็ม เอฟซี พิจิตร จบไทยพรีเมียร์ลีกฤดูกาล 2553 ด้วยอันดับ 13 และรอดพ้นจากการตกชั้นอย่างหวุดหวิด แซมมวลก็ได้รับการคัดเลือกจากไบรอัน ร็อบสัน ให้เป็นหนึ่งในนักเตะทีมชาติไทย ชุดอายุไม่เกิน 23 ปี เดินทางไปแข่งขันกีฬาเอเชียนเกมส์ 2010ที่ นครกว่างโจว ประเทศจีน
แซมมวล ได้ลงเล่นให้ทีมชาติไทย ชุดอายุไม่เกิน 23 ปีเป็นครั้งแรกในการแข่งขันกระชับมิตรกับทีมชาติเติร์กเมนิสถาน ชุดอายุไม่เกิน 23 ปี เมื่อวันที่ 7 พฤศจิกายน พ.ศ. 2553 ที่สนามไทย-ญี่ปุ่น ดินแดง ซึ่งจบลงด้วยผลเสมอ 2-2
ในการแข่งขันเอเชี่ยนเกมส์ แซมมวลเป็นผู้รักษาประตูตัวสำรองของกวิน ธรรมสัจจานันท์ และได้ลงสนามในนัดสุดท้ายของรอบแบ่งกลุ่มที่ทีมชาติไทยเสมอกับมัลดีฟท์ไป 0-0 เมื่อวันที่ 11 พฤศจิกายน ที่สนามกีฬาหวงผู่ ต่อมากวิน ธรรมสัจจานันท์ ผู้รักษาประตูตัวจริงเกิดอาการบาดเจ็บที่กระดูกฝ่ามืออย่างกะทันหันระหว่างฝึกซ้อม แซมมวลจึงได้ลงเป็นตัวจริงในรอบ 16 ทีมสุดท้ายที่พบกับทีมชาติเติร์กเมนิสถาน เมื่อวันที่ 16 พฤศจิกายน ที่สนามเยว่ซิว สเตเดี้ยม โดยทีมชาติไทยต้องเหลือตัวผู้เล่นแค่ 10 คน แต่แซมมวลป้องกันประตูได้อย่างเหนียวแน่นและเป็นกำลังสำคัญให้ทีมชาติไทยชนะ 1-0 ผ่านเข้าไปเล่นในรอบ 8 ทีมสุดท้าย
ในรอบ 8 ทีมสุดท้ายวันที่ 19 พฤศจิกายน ทีมชาติไทยต้องโคจรมาพบกับทีมชาติญี่ปุ่น และไม่สามารถต้านทานความแข็งแกร่งของขุนพลจากแดนซามูไรได้ และแพ้ไป 0-1
การเล่นฟุตบอลอาชีพ > บีอีซี เทโรศาสน > ฤดูกาล 2554

หลังจากที่ทำผลงานได้ดีในกีฬาเอเชียนเกมส์ 2010 สโมสรบีอีซี เทโรศาสน จึงเซ็นสัญญานำแซมมวล มาร่วมทีมในเดือน มกราคม พ.ศ. 2554 โดยแซมมวลได้เสื้อหมายเลข 18
การลงเล่นให้บีอีซี เทโรศาสนในยุคที่มีปีเตอร์ บัตเลอร์ กุนซือชาวอังกฤษเป็นโค้ช แซมมวล ป. คันนิ่งแฮม ตกเป็นผู้รักษาประตูมือสาม ต่อจากทนงศักดิ์ พันภิพัฒน์ที่เป็นมือหนึ่ง และพิศาล ดอกไม้แก้วที่เป็นมือสอง และไม่ได้ถูกส่งลงสนามเลยตลอดครึ่งฤดูกาลแรก สโมสรศรีสะเกษ เอฟซี และสโมสรบุรีรัมย์ เอฟซี (ปัจจุบันคือสงขลา ยูไนเต็ด) จึงยื่นข้อเสนอขอยืมตัวแซมมวล มาเล่นในเลกที่ 2 แต่ถูกบีอีซี เทโรศาสนปฏิเสธในท้ายที่สุด
การเล่นฟุตบอลอาชีพ > สุพรรณบุรี เอฟซี

ในเลกที่ 2 ของฤดูกาล 2554 แซมมวล ได้ย้ายมาเล่นในดิวิชั่น 1 ให้ทีมสุพรรณบุรี เอฟซี ด้วยสัญญายืมตัว และได้เสื้อหมายเลข 34 โดยหลังจากแซมมวล ย้ายมาร่วมทีมสุพรรณบุรีได้ไม่นานก็ได้รับบาดเจ็บหนักที่หัวเข่า ต้องเข้ารับการผ่าตัดและพักฟื้นเป็นระยะเวลานาน โดยที่ยังไม่มีโอกาสลงเล่นให้สโมสร และเมื่อจบฤดูกาลจึงกลับต้นสังกัดเดิม โดยในฤดูกาลนี้เป็นฤดูกาลที่แซมมวล ไม่ได้ลงสนามในลีกเลยแม้แต่นัดเดียว
การเล่นฟุตบอลอาชีพ > บีอีซี เทโรศาสน รอบที่ 2 > ฤดูกาล 2555

หลังประสบปัญหาบาดเจ็บ และหมดสัญญายืมตัว แซมมวล กลับมาเป็นผู้รักษาประตูตัวสำรองของบีอีซี เทโรศาสน อีกครั้ง ในไทยพรีเมียร์ลีก  2555
ฤดูกาลนี้แซมมวล ป. คันนิ่งแฮม ได้โอกาสลงสนามในไทยพรีเมียร์ลีกให้กับบีอีซี เทโรศาสน เป็นครั้งแรกนับตั้งแต่ย้ายมาเมื่อฤดูกาลที่แล้ว ในวันที่ 2 มิถุนายน พ.ศ. 2555 ในเกมส์ที่บีอีซี เทโรศาสน เสมอกับสโมสรฟุตบอลบีบีซียู 1-1 ที่สนามเทพหัสดิน และลงสนามในเกมส์โตโยต้า ลีกคัพ 2555 รอบ 64 ทีมสุดท้าย วันที่ 10 มิถุนายน พ.ศ. 2555 โดยบุกไปชนะลำปาง 0-5 ที่สนามกีฬากลางจังหวัดลำปาง ผ่านเข้ารอบ 32 ทีมสุดท้าย
ในโตโยต้า ลีก คัพ รอบ 32 ทีมสุดท้าย วันที่ 11 กรกฎาคม พ.ศ. 2555 แซมมวล ได้ลงสนามอีกครั้งโดยนัดนี้ต้องไปเยือนสโมสรลำพูน วอริเออร์ส ที่สนามแม่กวง สเตเดี้ยม และทีมของเขาเอาชนะเจ้าบ้านไปได้ 2-1 แต่นับจากนั้นก็ไม่ได้ลงสนามอีกเลย จึงตัดสินใจย้ายทีมในที่สุด
การเล่นฟุตบอลอาชีพ > แอร์ฟอร์ซ > ฤดูกาล 2556

กลางเดือนธันวาคม พ.ศ. 2555 แซมมวล เดินทางมาทดสอบฝีเท้ากับสโมสรแอร์ฟอร์ซ ยูไนเต็ด ที่ขณะนั้นลงเล่นในยามาฮ่า ลีก วัน และผ่านการทดสอบฝีเท้าจนได้เซ็นสัญญากับทีม
แซมมวล ป. คันนิ่งแฮม ลงสนามให้ต้นสังกัดเป็นครั้งแรก ในเกมส์ยามาฮ่า ลีก วัน ฤดูกาล 2556เมื่อวันที่ 2 มีนาคม พ.ศ. 2556 ภายใต้การคุมทีมของนาวาอากาศโท นราศักดิ์ บุญเกลี้ยง  โดยเป็นการบุกไปชนะสโมสรระยอง เอฟซี 1-2 ถึงสนามกีฬากลางจังหวัดระยอง
จากการที่แซมมวลได้เป็นผู้รักษาประตูมือหนึ่งของทีม และได้ลงสนามอย่างต่อเนื่อง ทำให้การลงเล่นในฤดูกาลนี้แซมมวลมีความมั่นใจและกลับมาอยู่ในฟอร์มที่ยอดเยี่ยมอีกครั้ง โดยสามารถพาทีมคว้าแชมป์ ยามาฮ่า ลีกวัน เลื่อนชั้นกลับมาอยู่ไทยพรีเมียร์ลีกได้เป็นครั้งแรกในรอบ 10 ปี และทีมเสียประตูไปเพียง 28 ประตูจาก 34 นัด โดยแซมมวลลงเล่นในลีก วัน ฤดูกาลนั้นถึง 28 นัด
การเล่นฟุตบอลอาชีพ > แอร์ฟอร์ซ > ฤดูกาล 2557

ในไทยพรีเมียร์ลีก 2557 สโมสรได้เซ็นสัญญาคว้าตัว แมนเทวา ล่ามสมบัติ ผู้รักษาประตูจากสโมสรนครราชสีมา เอฟซี มาร่วมทีม ทำให้แซมมวล กลายเป็นตัวสำรอง โดยหลุดไปเป็นมือสามของทีม ต่อจากแมนเทวา ล่ามสมบัติ ที่เป็นมือหนึ่ง และวัชรพล บุญชั้น ที่เป็นมือสองของทีม
ด้วยการเล่นที่ไม่แน่นอน และออกลูกผิดพลาดหลายครั้ง ทำให้ แมนเทวา โดนดร๊อปไปช่วงนึง โดยเป็นโอกาสของ วัชรพล บุญชั้น ประตูมือสอง ซึ่งก็ทำผลงานได้ไม่ดีเช่นเดียวกัน จนแอร์ฟอร์ซต้องกลับมาใช้แซมมวล ลงเฝ้าเสาเป็นตัวจริงอีกครั้ง
โดยแซมมวลได้ลงสนามเป็นครั้งแรกในฤดูกาลนี้ ในเกมส์ไทยพรีเมียร์ลีก วันที่ 26 เมษายน พ.ศ. 2557 ที่ออกไปแพ้สโมสรสุพรรณบุรี เอฟซี 0-1 ที่สนามกีฬากลางจังหวัดสุพรรณบุรี แต่ก็เล่นได้ไม่จบเกมส์ ในช่วงทดเวลาแซมมวลได้รับบาดเจ็บโคนขาหนีบในจังหวะป้องกันประตูจนต้องถูกเปลี่ยนตัวออก และเข้ารับการรักษาทำให้ไม่สามารถซ้อมและลงสนามให้ทีมได้เป็นระยะเวลานาน
ในช่วงกลางเดือนมิถุนายน พ.ศ. 2557 ขณะที่แซมมวลกำลังอยู่ในช่วงรักษาอาการบาดเจ็บ สโมสรได้ปล่อย วัชรพล บุญชั้น ไปให้อ่างทอง เอฟซี ยืมตัวในเลกที่ 2   และคว้าผู้รักษาประตูมาเพิ่มอีก 2 คนคือโกสินทร์ เหมบุตร ที่ยืมตัวมาจากสโมสรอาร์มี่ ยูไนเต็ด และจักรพงศ์ เรณุมาศ จากสโมสรเกร็กคู ลูกทัพฟ้า ปทุมธานี โดยในเลกที่ 2 โกสินทร์ เหมบุตร ได้เป็นผู้รักษาประตูมือหนึ่งของทีม
ผลงานระดับสโมสร

แชมป์ ลีกภูมิภาค ดิวิชั่น 2 ฤดูกาล2550 (เมืองทอง-หนองจอก ยูไนเต็ด)
แชมป์ ยามาฮ่า ลีก วัน ฤดูกาล2556 (สโมสรฟุตบอลแอร์ฟอร์ซ เซ็นทรัล)
ผลงานระดับชาติ

ทีมชาติไทยชุดอายุไม่เกิน 17 ปี แข่งเยาวชนชิงแชมป์โลกรอบคัดเลือก ที่ญี่ปุ่น
ทีมนักเรียนไทยชุดแชมป์นักเรียนเอเซียพร้อมรางวัลผู้รักษาประตูยอดเยี่ยม ที่อินโดนีเซีย
ทีมนักเรียนไทยชุดรองแชมป์นักเรียนเอเซีย ที่เวียดนาม
ทีมชาติไทยชุดอายุไม่เกิน 20 ปี ลงแข่งเยาวชนชิงแชมป์โลกรอบคัดเลือก
ทีมชาติไทยชุด เอเชี่ยนเกมส์ ที่ประเทศ จีน ลงเล่นในรอบแปดทีมสุดท้ายพบกับเติร์กเมนิสถาน
โทนี แอบบ็อตต์

| โทนี แอบบ็อตต์ |
| --- | --- |


นายกรัฐมนตรีออสเตรเลีย
ดำรงตำแหน่ง 18 กันยายน พ.ศ. 2556 – 15 กันยายน พ.ศ. 2558
กษัตริย์: สมเด็จพระราชินีนาถเอลิซาเบทที่ 2
ก่อนหน้า: เควิน รัดด์
ถัดไป: แมลคัม เทิร์นบุลล์
 
ข้อมูลส่วนบุคคล
เกิด: 4 พฤศจิกายน พ.ศ. 2500 ลอนดอน สหราชอาณาจักร
พรรคการเมือง: พรรคเสรีนิยม
คู่สมรส: มาร์กี้ แอบบ็อตต์

แอนโทนี จอห์น "โทนี" แอบบ็อตต์ (อังกฤษ: Anthony John "Tony" Abbott; 4 พฤศจิกายน พ.ศ. 2500 — ) เป็นนายกรัฐมนตรีคนที่ 28 ของออสเตรเลีย เขาได้ดำรงตำแหน่งหลังจากชนะการเลือกตั้งในปี พ.ศ. 2556 และเป็นผู้นำของพรรคเสรีนิยมมาตั้งแต่ พ.ศ. 2549 แอบบ็อตต์เป็นสมาชิกรัฐสภาเขตซิดนีย์ ได้รับการเลือกตั้งครั้งแรกในการเลือกตั้งเมื่อ พ.ศ. 2537
แอบบ็อตต์เกิดที่กรุงลอนดอน ประเทศอังกฤษ โดยมีแม่เป็นชาวออสเตรเลีย พ่อเป็นชาวอังกฤษ ต่อมาครอบครัวได้ย้ายไปอยู่ที่ซิดนีย์เมื่อ พ.ศ. 2503 ก่อนที่จะได้เป็นสมาชิกสภา แอบบ็อตต์ได้ศึกษาระดับปริญญาตรีเศรษฐศาสตร์บัณฑิต และนิติศาสตรบัณฑิต ที่มหาวิทยาลัยซิดนีย์ และต่อมาได้ศึกษาศิลปศาสตรมหาบัณฑิต สาขาปรัชญาการเมืองและเศรษฐศาสตร์ ได้รับทุนการศึกษาโรดส์ จากวิทยาลัยควีนส์คอลเลจ มหาวิทยาลัยออกซฟอร์ด
โทนีฮอกส์อเมริกันเวสต์แลนด์

| โทนีฮอกส์อเมริกันเวสต์แลนด์ |
| --- | --- |

ผู้พัฒนา: เนเวอร์ซอฟต์
ผู้จัดจำหน่าย: แอ็กทิวิชัน
เขียนบท: Rob Hammersley
ชุด: โทนีฮอกส์
เครื่องเล่น: เกมคิวบ์, เพลย์สเตชัน 2, เอกซ์บอกซ์, เอกซ์บอกซ์ 360, ไมโครซอฟท์ วินโดวส์
วางจำหน่าย: เกมคิวบ์, เพลย์สเตชัน 2, เอกซ์บอกซ์ NA: 18 ตุลาคม 2005 EU: 28 ตุลาคม 2005เอกซ์บอกซ์ 360NA: 22 พฤศจิกายน 2005 EU: 2 ธันวาคม 2005โทรศัพท์มือถือNA: 2005ไมโครซอฟท์ วินโดวส์NA: 6 กุมภาพันธ์ 2006 EU: 7 เมษายน 2006
แนว: กีฬา
รูปแบบ: ผู้เล่นคนเดียว, หลายผู้เล่น
โทนีฮอกส์อเมริกันเวสต์แลนด์ (อังกฤษ: Tony Hawk's American Wasteland) เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน เป็นเกมลำดับที่เจ็ดในชุดเกมโทนีฮอกส์ ตัวเกมวางจำหน่ายสำหรับเกมคิวบ์, เพลย์สเตชัน 2 และ เอกซ์บอกซ์ในวันที่ 18 ตุลาคม 2005 ในโซนอเมริกาเหนือและวันที่ 28 ตุลาคมในโซนยุโรปโดยมีการพอร์ตลงสำหรับแพลตฟอร์มอื่น ๆ ในภายหลัง
โทนีฮอกส์อเมริกันเวสต์แลนด์ เป็นเกมแรกของชุดเกม โทนีฮอกส์ ที่สนับสนุนเอกซ์บอกซ์ไลฟ์ ก่อนหน้านี้ การเล่นออนไลน์ถูกจำกัดอยู่ในแพลตฟอร์มเพลย์สเตชัน 2 และไมโครซอฟท์ วินโดวส์ เวอร์ชันนินเท็นโด ดีเอส และ เกมบอยอัดวานซ์ วางจำหน่ายในชื่อ Tony Hawk's American Sk8land  ในวันเดียวกับเวอร์ชันคอนโซล เวอร์ชันดีเอสมีคุณสมบัติการเล่นผ่านไวไฟ และเป็นเกมดีเอสของบริษัทบุคคลที่สามเกมแรกที่สนับสนุนการเล่นแบบออนไลน์
โทนี เรฟโวโลรี

| Tony Revolori |
| --- | --- |
Revolori at the 2016 San Diego Comic-Con
เกิด: Anthony Quiñonez  (1996-04-28) เมษายน 28, 1996 (28 ปี) Anaheim, California, U.S.
อาชีพ: Actor
ปีปฏิบัติงาน: 2004–present
แอนโทนี เรฟโวโลรี (อังกฤษ: Anthony Revolori; เกิด 28 เมษายน พ.ศ. 2539) เป็นนักแสดงชาวอเมริกัน เขาเป็นที่รู้จักจากการรับบท Zero Moustafa ในภาพยนตร์ที่ได้รับการยกย่องของ Wes Anderson เรื่อง The Grand Budapest Hotel (2014) เขารับบท Flash Thompson ในภาพยนตร์ จักรวาลภาพยนตร์มาร์เวล เรื่อง Spider-Man: Homecoming (2017) และ Spider-Man: Far From Home (2019)
โทนีฮอกส์โปรสเกตเตอร์

| โทนีฮอกส์โปรสเกตเตอร์ |
| --- | --- |

ผู้พัฒนา: เนเวอร์ซอฟต์
ผู้จัดจำหน่าย: แอ็กทิวิชัน
กำกับ: Jason Uyeda  (เพลย์สเตชัน)
อำนวยการผลิต: Scott Pease  (เพลย์สเตชัน) Gregory John  (ดรีมแคสต์)
ออกแบบ: Aaron Cammarata  (เพลย์สเตชัน) Chris Rausch  (เพลย์สเตชัน) Manabu Hatata  (เกมบอยคัลเลอร์) Adrian Sack  (เอ็นเกจ)
โปรแกรมเมอร์: Mick West  (เพลย์สเตชัน) James Fristrom  (ดรีมแคสต์)
ศิลปิน: Silvio Porretta  (เพลย์สเตชัน) Miranda Collins  (ดรีมแคสต์) Paul Whitehead  (ดรีมแคสต์)
แต่งเพลง: Brian Bright  (เพลย์สเตชัน, เพลงเพิ่มเติม)
ชุด: โทนี ฮอว์ก
เครื่องเล่น: เพลย์สเตชัน, นินเทนโด 64, เกมบอยคัลเลอร์, ดรีมแคสต์, โนเกียเอ็นเกจ
วางจำหน่าย:  29 กันยายน 1999 เพลย์สเตชัน NA: 29 กันยายน 1999 EU: 18 ตุลาคม 1999นินเทนโด 64 NA: 29 กุมภาพันธ์ 2000 EU: 2000เกมบอยคัลเลอร์ NA: 22 มีนาคม 2000 EU: 13 กันยายน 2000ดรีมแคสต์ NA: 22 พฤษภาคม 2000 EU: 29 มิถุนายน 2000N-Gage EU: 10 ตุลาคม 2003 NA: 13 ตุลาคม 2003 
แนว: กีฬาผาดโผน
รูปแบบ: เล่นคนเดียว, หลายผู้เล่น
โทนีฮอกส์โปรสเกตเตอร์ (อังกฤษ: Tony Hawk's Pro Skater) เป็นวิดีโอเกมแนวจำลองการเล่นสเกตบอร์ด พัฒนาโดยเนเวอร์ซอฟต์ และจัดจำหน่ายโดยแอ็กทิวิชัน ตัวเกมวางจำหน่ายสำหรับเพลย์สเตชัน ในวันที่ 29 กันยายน ค.ศ. 1999 ก่อนที่ตัวเกมจะถูกพอร์ดลงนินเทนโด 64, เกมบอยคัลเลอร์, ดรีมแคสต์ และ โนเกียเอ็นเกจ ตามลำดับ
โทนีฮอกส์โปรสเกตเตอร์ ถูกจัดในรูปแบบการเล่น 3 มิติที่เต็มไปด้วยบรรยากาศของเพลงร็อกและฮิปฮอป โดยที่ผู้เล่นต้องควบคุมสเก็ตบอร์ดที่มีชื่อเสียงหลากหลายและต้องทำภารกิจให้สำเร็จด้วยการเล่นสเก็ตบอร์ดและสะสมสิ่งของต่าง ๆ ตัวเกมนี้มีรูปแบบการเล่นหลายแบบรวมถึงโหมดแคเรียร์ที่ผู้เล่นจะต้องบรรลุวัตถุประสงค์และพัฒนาคุณลักษณะของตัวละคร โหมดฟรีเพลย์ที่ผู้เล่นสามารถเล่นสเก็ตได้โดยไม่ต้องมีวัตถุประสงค์ และโหมดผู้เล่นหลายคน
โทนีฮอกส์โปรสเกตเตอร์ ได้รับเสียงวิจารณ์แง่บวกจากทุกเวอร์ชัน ยกเว้นตัวเกมบนเวอร์ชันบนเกมบอยคัลเลอร์ที่ได้รับเสียงวิจารณ์ผสมกัน ตัวเกมประสบความสำเร็จเป็นอย่างมากซื่งต่อมาได้กลายเป็นแฟรนไชส์ที่มีภาคต่ออย่างต่อเนื่องเป็นเวลา 8 ปีซื่งพัฒนาโดยเนเวอร์ซอฟต์ตั้งแต่ภาค โปรสเกตเตอร์ 2 จากช่วงต้นคริสต์ทศวรรษ 2000 ถึงภาค พรูฟวิงกราวนด์ ใน ค.ศ. 2007
โทนี บาร์ตัน

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:  5 เมษายน ค.ศ. 1937(1937-04-05)
วันเสียชีวิต:  20 สิงหาคม ค.ศ. 1993(1993-08-20) (56 ปี)
ตำแหน่ง:  ปีกขวา
แอนโทนี เอ็ดเวิร์ด บาร์ตัน (อังกฤษ: Anthony Edward Barton; 5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982
อาชีพนักฟุตบอล

โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม
เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร
อาชีพโค้ชและผู้จัดการทีม

ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก